Nafa­rro­a­ko Par­la­men­tu­ko Mahai­ak, 2022ko abenduaren 19an egin­da­ko bil­ku­ran, Ele­du­nen Ba­­­­­­­­­­tza­rra­ri en­­­­­­­­­­tzun ondo­ren, hurren­go era­ba­kia hartu zuen, bes­te­ak beste:

**1.** Izapide­­­­tzeko onar­­­­tzea Pablo Azcona Molinet jaunak aurkezturiko mozioa, zeinaren bidez Diputatuen Kongresua premia­tzen baita, datorren hauteskunde-deialdia baino lehen, konpon di­tzan tokiko hauteskunde-elkarteek eta tokiko alderdiek izanen dituzten arazoak.

**2.** Nafarroako Parlamentuko Aldizkari Ofizialean argitara dadin agin­­­­tzea.

**3.** Mozioa Osoko Bilkuran izapide­­­­tzea, eta zuzenketak aurkezteko epea buka­­­­tzea eztabaidari ekiteko bilkura-egunaren aurrekoaren eguerdiko hamabietan.

Iru­ñe­an, 2022ko abenduaren 19an

Lehendakaria: Unai Hualde Iglesias

MOZIOAREN TESTUA

Geroa Bai talde parlamentarioari atxikitako foru parlamentari Pablo Azcona Molinet jaunak, Legebil­tzarreko Erregelamenduan xedatuaren babesean, honako mozio hau aurkezten du, Legebil­tzarreko Osoko Bilkuran eztabaida­tzeko.

Urtebete baino gehiago igaro da 2021eko irailaren 14an Diputatuen Kongresuak baztertu zuenetik ain­tzat har­tzea Hauteskunde Araubide Orokorrari buruzko Lege Organikoa eta Alderdi Politikoen Finan­tzaketari buruzko Lege Organikoa hein batean alda­tzeko Lege-proposamena, zeina Nafarroako Parlamentuak one­tsi eta Kongresura igorri bai­tzuen.

Foru-parlamentuaren proposamena bazter­tzeko garai hartan mahai gainean jarri ziren argudioen artean zeuden Kongresuak berak 2021eko apirilean Azpiba­tzorde bat sortua zuela Hauteskunde Araubide Orokorrari buruzko Lege Organikoaren balizko aldaketak jorra­tzeko, eta hura zela Parlamentu honek proposa­tzen zituen aldaketak eztabaida­tzeko toki egokia.

Urtebete baino gehiago igaro ondoren, gai horretan aurrerapenak egon beharrean, pasa den maia­tzean, Diputatuen Kongresuaren Osoko Bilkurak sei hilabeteko luzapena one­tsi zuen Azpiba­tzorde horren lanak amai­tzeko. Luzapen horren ondoren, Azpiba­tzordeak 2023ko o­tsailera arteko epea du bertan egindako lanen inguruko behin betiko ­txosten bat aurkezteko. Tokiko hauteskundeak denboran hurbil daudenez, epe hori luza­tzeak kalte larria eginen die toki-elkarteen interesei, eta, hain zuzen, elkarte horiek babestu nahi ziren Nafarroak proposa­tzen zuen aldaketarekin.

Izan ere, gogoratu behar da Nafarroako Parlamentuak lege horiek hein batean alda­tzeko egindako proposamen horren xedea dela herritarrek gure herrietako afera publikoetan parte har dezaten bul­tza­tzea, bi helburu argirekin:

Batetik, udal hauteskunde-prozesuetan beharrizan errealetara doi­tzea gastu-muga. Izan ere, gogora ekarri beharra dago Hauteskunde Araubide Orokorrari buruzko Lege Organikoak hauteskunde-kanpainako gastu-muga bat ezar­tzen duela herri bakar batean aurkezten diren hauteskunde-elkarte eta alderdi ­txikien­tzat (0,11 euro-zentimo biztanleko), alderdi nagusiek duten probin­tzia-osagarria eduki­tzeko aukerarik izan gabe.

Bigarren helburua da 50.000 euroko gu­txieneko isuna ken­tzea, hauteskunde-gastua % 10etik gora gaindi­tzen den kasuetan ezarritako gehieneko gastuarekiko, Alderdi Politikoen Finan­tzaketari buruzko Lege Organikoa azken aldiz aldatu zenean jaso zen moduan.

Diputatuen Kongresuak one­tsi ez duen ekimenean orobat proposa­tzen zen neurri horiek a­tzeraeraginezko ondorioak izan zi­tzaten, halako moduan non 2015eko eta 2019ko udal hauteskundeetara aurkeztu zirenei aplikatuko li­tzaizkiekeen.

Gainera, horrela Lege hori aldatuko zen Kontuen Auzitegiak eskatu duen ildo beretik, hain zuzen, toki-hauteskundeen inguruan egin dituen azken fiskalizazio-­txostenetan adierazi baitu “aplika­tzekoa den gastuaren gehieneko muga nabarmen eskasa dela hauteskunde-kanpaina bat aurrera eraman ahal izateko”. Hori horrela, organismo honek behin baino gehiagotan eskatu die Gorte Nagusiei Alderdi Politikoen Finan­tzaketari buruzko Lege Organikoa alda­tzea.

Proposamen horri eze­tza eman izanak kinka larrian jar­tzen ditu elkarte eta alderdi ­txiki asko, zeren eta 2015ean abiarazitako zehapen-espedienteei –abian dira, abian direnez– 2019an abiaraz litezkeenak batu baitakizkieke. Era berean, elkarte horietako askoren lana zailduko du datozen toki-hauteskundeei begira, eta baliteke asko azkenean ez aurkeztea.

Arrazoi horiengatik guztiengatik, fun­tsezkoa da arazo hori konpon­tzen saia­tzen jarrai­tzea, herri askotako bizilagunei parte-har­tze demokratikorako eskubide osoa i­tzul­tzeko.

Hori dela-eta, honako erabaki proposamen hau aurkezten dugu:

1. Nafarroako Parlamentuak Diputatuen Kongresua premia­tzen du, datorren hauteskunde-deialdia baino lehen, konpon di­tzan baldin eta aipatu aldaketak sar­tzen ez badira tokiko hauteskunde-elkarteek eta tokiko alderdiek izanen dituzten arazoak.

2. Nafarroako Parlamentuak Diputatuen Kongresua premia­tzen du, premiaz eta 15 eguneko epea baino lehen, Konstituzio Ba­tzordearen baitan Hauteskunde Araubide Orokorrari buruzko ekainaren 19ko 5/1985 Lege Organikoa alda­tzeko Azpiba­tzordea dei dezan, egungo egoera konpon­tzeko behar diren lege-aldaketak jorratu di­tzan.

3. Nafarroako Parlamentuak Espainiako Gobernua premia­tzen du Hauteskunde-legea eta Alderdi Politikoen Finan­tzaketari buruzkoa alda­tzeko lege-proiektu bat aurkez dezan, toki mailako alderdiek eta hautesle-elkarteek halabeharrez bizi duten egoera konpon­tze aldera, baldin eta Hauteskunde Araubide Orokorrari buruzko ekainaren 19ko 5/1985 Lege Organikoa alda­tzeko Azpiba­tzordeak ez baditu lege-aldaketak jorra­tzen hilabeteko epean.

Iruñean, 2022ko abenduaren 9an

Foru parlamentaria: Pablo Azcona Molinet